Пат Мичъл: Много мислих за женското приятелство
и между впрочем, тези две жени,
горда съм да го кажа,
са мои приятелки от много отдавна.
Джейн Фонда: Да, така е.
ПМ: Едно от нещата, които съм чела за женското приятелство
е казано от Сервантес.
Той твърди: " Можете да разберете много за някого...",
в този случай за една жена,
"по хората, с които се обгражда."
Нека да започнем с...
(Смях)
ДФ: Имаме голям проблем.
Лили Томлин: Подай ми една от тези води,
много съм жадна.
(Смях)
ДФ: Губиш ни времето.
Имаме много ограничено...
ЛТ: Самото ѝ присъствие изсмуква живота от мен.
(Смях)
ДФ: Още нищо не си видяла.
Както и да е - съжалявам.
ПМ: Кажете ми какво търсите у една приятелка?
ЛТ: Търся такава, която умее да се забавлява,
дръзка е,
общителна, има политически убеждения,
изпитва поне мъничко страст към планетата,
свястна е, има чувство за справедливост
и мисли, че си заслужавам.
(Смях)
(Аплодисменти)
ДФ: Знаеш ли, тази сутрин си мислех,
че не знам какво бих правила без приятелките си.
Искам да кажа "Имам приятелките си, следователно съществувам."
ЛТ: (Смях)
ДФ: Вярно е.
Съществувам, защото имам приятелките си. Те...
Ти си една от тях.
За теб не знам. Но все пак...
(Смях)
Те ме правят по-силна, по-умна,
правят ме по-смела.
Потупват ме по рамото, когато се нуждая от промяна в курса.
А повечето от тях са и доста по-млади от мен.
Знаеш ли? Хубаво е - ЛТ: Благодаря ти.
(Смях)
ДФ: Не, аз включвам и теб, защото, чуй ме -
хубаво е все още да имаш с кого да играеш и от кого да се учиш,
когато краят наближава.
Аз го приближавам – ще бъда там преди теб.
ЛТ: Не, радвам се като остаряваш заедно с мен.
(Смях)
ДФ: Показвам ти пътя.
(Смях)
ЛТ: Да, това правиш и си го правила.
ПМ: Докато остаряваме
и вървим по различни жизнени пътища,
какво правите, за да запазите приятелствата си жизнени и живи?
ЛТ: Трябва да използваме много...
ДФ: Тя не ме кани често в дома си, да ви кажа.
ЛТ: Трябват ми много социални медии...
Тихо сега. И така...
(Смях)
ЛТ: Търся сред мейлите и съобщенията си
да намеря приятелите си,
за да им отговоря възможно най-бързо,
защото знам, че имат нужда от съвета ми.
(Смях)
Нуждаят се от подкрепа,
защото повечето ми приятели са писатели, активисти или актьори,
а вие и трите...
и дълъг ред други описателни изрази
и искам да се свържа с вас възможно най-скоро,
искам да знаете, че съм насреща.
ДФ: Използваш ли емотикони?
ЛТ: О... ДФ: Не?
ЛТ: Това ме смущава. ДФ: Много харесвам емотиконите.
ЛТ: Не, аз изричам -
изричам думи на щастие, поздравления
и тъга.
ДФ: Изстрелваш ги веднага.
ЛТ: Изричам ги, всяка буква.
(Смях)
ДФ: Такъв перфекционист.
Знаете ли, остарявайки,
разбирам по-добре колко важни са приятелствата
и затова, наистина полагам усилия
да се свържа и да си определя срещи преди да е минало прекалено много време.
Чета много и
Лили много добре знае, че книгите, които
харесвам, изпращам и на приятелите си.
ЛТ: Когато разбрахме,че ще бъдем тук днес,
ти ми изпрати много книги за жените, женските приятелства
и толкова се изненадах, като видях колко много книги
и колко много проучвания са направени напоследък.
ДФ: А беше ли благодарна? ЛТ: Бях благодарна.
(Смях)
ПМ: И...
ЛТ: Чакай, наистина е важно, защото това е още един пример
за това как жените са пренебрегвани, отстранявани, подтискани.
Имаше много малко проучвания за нас,
въпреки че много пъти сме били доброволки.
ДФ: Със сигурност.
(Смях)
ЛТ: Това е наистина вълнуващо и на всички ще ви бъде интересно.
Проучване на Медицинската катедра на Харвард показва,
че жените, които имат близки приятелства с други жени
е по-малко вероятно да развият увреждания -
физически увреждания с възрастта
и е възможно да живеят много по-енергичен, вълнуващ...
ДФ: И по-дълъг...
ЛТ: ... щастлив живот.
ДФ: Живеем пет години повече от мъжете.
ЛТ: Бих заменила годините за радост.
(Смях)
ЛТ: Но най-важното е, че са открили –
резултатите са толкова вълнуващи и толкова убедителни –
учените са открили,
че липсата на близки приятелки вреди на здравето толкова,
колкото и пушенето или наднорменото тегло.
ДФ: Има и още нещо...
ЛТ: Казах моята част, така че...
(Смях)
ДФ: Добре де, слушай моята част, защото има и още нещо.
Тъй като от години, от десетилетия
са проучвани само мъже в опит да бъде разбран стреса,
едва скоро са започнали проучвания какво се случва с жените, когато сме под стрес
и се оказва, че когато сме под стрес - ние, жените –
телата ни се изпълват с окситоцин.
Това е хормон, с който се чувстваме добре, успокоява ни и намалява стреса.
Нивото му се покачва също и когато сме с приятелките си.
И мисля, че това е една от причините да живеем по-дълго.
Толкова ми е мъчно за мъжете, защото нямат това.
Тестостеронът при мъжете намалява ефекта на окситоцина.
ЛТ: Когато ти, аз и Доли направихме "9 до 5"...
ДФ: Оо...
ЛТ: Смяхме се, толкова много се смяхме,
открихме, че имаме толкова общо и сме толкова различни.
Ето я нея, холивудско величие,
аз съм коравото хлапе от Детройт,
[Доли е] южнячка от беден град в Тенеси,
а открихме, че сме в такава хармония като жени
и трябва да добавим -
смяхме се на това – трябва да добавим поне по едно десетилетие към живота си.
ДФ: Със сигурност доста кръстосвахме крака.
(Смях)
Ако ме разбирате.
ЛТ: Мисля, че всички разбираме.
(Смях)
ПМ: В момента добавяте десетилетия към живота ни.
Между книгите за женското приятелство, които Джейн изпрати на двете ни,
имаше написана от жена, на която много се възхищаваме - сестра Джоан Чиститър,
която казва за женското приятелство,
че то e не просто социалнo действие,
а духовен акт.
Смятате ли приятелките си за духовни?
Добавят ли те нещо духовно в живота ви?
ЛТ: Духовни - да, определено мисля, че са такива.
Защото, особено у хората, които познавам отдавна,
у хората, с които прекарвам време,
мога да видя духовната същност,
деликатността, уязвимостта.
Всъщност, има някаква любов, елемент на любов във връзката.
Просто надничам дълбоко в душата ви.
ПМ: Така ли мислиш, Джейн...
ЛТ: Но аз имам свръх способности.
ДФ: Има всякакви приятелства.
Бизнес приятели и приятели за купони,
имам много такива.
(Смях)
Но приятелствата, които произвеждат окситоцин...
Усещаме ги духовни, защото отварят сърцето, нали?
Влизаме надълбоко. И...
Откривам, че роня доста сълзи с близките си приятелки.
Не защото съм тъжна, а защото толкова ме трогват и вдъхновяват.
ЛТ: Една от вас си отива скоро.
(Смях)
ПМ: И двете седим тук. Лили, за коя от нас говориш?
(Смях)
Мисля, че когато жените говорят за приятелките си,
мъжете винаги изглеждат леко озадачени.
Какви са разликите, според вас,
между женските и мъжките приятелства?
ДФ: Има голяма разлика
и мисля, че трябва много да съчувстваме на мъжете...
(Смях)
... за това, че нямат каквото имаме ние.
Мисля, че това може да е причината да умират по-рано.
(Смях)
Много съчувствам на мъжете,
защото, сериозно, ние -
в женските приятелства има пълна откритост, ние влизаме надълбоко.
Разкриващи са.
Рискуваме да сме уязвими - нещо, което мъжете не правят.
Колко пъти съм те питала: "Добре ли се справям?"
"Провалих ли се в това?"
ПМ: Страхотно се справяш.
(Смях)
ДФ: Искам да кажа, че задаваме такива въпроси
на приятелките си,
а мъжете не го правят.
Хората описват приятелството между жени като "лице в лице",
докато мъжките приятелства са по-скоро "рамо до рамо".
ЛТ: Mъжете най-често не искат да разкриват емоциите си,
а да заровят по-силните си чувства.
Това е всеобщата, традиционна представа.
Те по-скоро ще се оттеглят в пещерата си и ще гледат някаква игра или
ще играят голф, ще говорят за спорт или за лов, или за коли, или ще правят секс.
Имам предвид, че това просто е... това е по-мъжко поведение.
ДФ: Искаш да кажеш... ЛТ: Те говорят за секс.
Може и да правят секс,
ако примамят в мъжката пещера някоя, която...
(Смях)
ДФ: Има нещо, обаче, което намирам за много интересно -
и пак, психолозите не са го знаели до сравнително скоро -
мъжете се раждат точно толкова склонни към споделяне, колкото и жените.
Ако погледате филми с новородени момченца и момиченца, ще видите,
че момченцата, също като момиченцата,
се втренчват в очите на майка си,
нуждаейки се от онзи свързващ обмен на енергия.
Щом майката отклони погледа си, можете да видите страха у детето,
момченцето също ще заплаче.
И те имат нужда от връзка.
Въпросът е защо това се променя като пораснат?
И отговорът е в патриархалната култура,
която учи момчетата и младите мъже,
че да се нуждаеш от връзка, да показваш емоциите си пред някого, е момичешко.
Че истинският мъж не пита за посоката и не изразява нужда,
той не отива на лекар, ако се почувства зле.
Не моли за помощ.
Един цитат, който наистина харесвам:
"Мъжът се страхува, че 'ние' ще изтрие неговото 'аз'".
Неговото усещане за индивидуалност.
Докато женското усещане за индивидуалност винаги е било някак пропускливо.
Но за нас "ние" е благословия,
то ни прави силни.
Не че сме по-добри от мъжете,
просто не трябва да доказваме мъжественост.
ЛТ: Да и...
ДФ: Глория Стайнъм е казала това.
И можем да изразяваме човечността си. ЛТ: Знам коя е Глория Стайнъм.
ДФ: Знам, че знаеш коя е, но мисля...
(Смях)
Мисля, че са много хубави думи.
Не сме по-добри от мъжете, просто не ни се налага да доказваме мъжественост.
И това наистина е важно.
ЛТ: Но на мъжете им е дотолкова втълпена културата
да се чувстват добре в патриархата.
Трябва да променим нещо.
ДФ: Женските приятелства са като възобновим източник на енергия.
ЛТ: Да, ето какво е вълнуващото в тази тема.
Благодарение на приятелствата -
женските приятелства са просто скок към сестринството,
а сестрите могат да бъдат много мощна сила,
която да даде на света...
да го направи какъвто трябва да бъде –
с нещата, от които хората се нуждаят отчаяно.
ПМ: Затова говорим на тази тема,
защото женските приятелства са,
както каза ти, Джейн,
възобновим енергиен източник.
И как използваме тази енергия?
ДФ: Жените са най-бързо растящата демографска група в света,
особено възрастните жени.
И ако впрегнем силите си, можем да променим света.
И знаете ли какво? Трябва.
(Аплодисменти)
И то скоро.
И едно от нещата, които трябва да направим
и можем да направим като жени,
е поне да наложим потребителски стандарти по някакъв начин.
Трябва да потребяваме по-малко.
Ние в Западния свят трябва да потребяваме по-малко
и когато купуваме, да купуваме неща, които са произведени наблизо,
когато купуваме храна, да е храна, отгледана наоколо.
Ние сме тези, които трябва да излязат от матрицата.
Ние трябва да станем независими от изкопаемите горива.
И от компаниите за горива -
Ексон и Шел Ойл и онези лоши момчета -
защото те са...
те ще ни кажат, че не можем да го направим без да се върнем в Каменната ера.
Че алтернативите все още не са съвсем на място,
а това не е вярно.
Има страни в света в момента,
които разчитат основно на възобновима енергия и се справят добре.
А ни казват, че ако се откажем от изкопаемите горива,
ще се окажем обратно в Каменната ера,
а на практика, ако започнем да използваме възобновима енергия,
а не сондираме в Арктика и не сондираме...
ЛТ: О, Боже.
ДФ: И не копаем в катранените пясъци на Албърта...
Точно така.
Тогава ще бъдем...
Ще има повече демокрация, работа и благоденствие
и жените са тези, които ще показват пътя.
ЛТ: Може би имаме импулса да започнем трета вълна на феминисткото движение
със сестрите си по света,
с жени, които не виждаме и може никога да не срещнем,
но се обединяваме по този начин,
защото...
Аристотел е казал,
че повечето мъже
биха умрели без приятелства.
Използвал е думата "мъж".
Защото са вярвали, че приятелствата трябва да са между равни,
а жените не били смятани за равни...
ДФ: Гърците дори са мислели, че нямаме душа.
ЛТ: Именно. Това показва колко ограничен е бил Аристотел.
(Смях)
Чакайте, ето и най-добрата част.
Мъжете сега имат нужда от жени.
Планетата се нуждае от жени.
Конституцията на САЩ се нуждае от жени.
А дори не сме в Конституцията.
ДФ: Имаш предвид Поправката за равни права.
ЛТ: Да.
Съдия Гинсбърг каза, че
всяка конституция, написана след края на Втората световна война,
е включвала клауза, която прави жените граждани с равен статут,
но не и нашата.
Това би било едно добро начало.
Много, много умерено...
ДФ: Точно така.
(Аплодисменти)
А равенството между половете е като прилив,
ще вдигне всички лодки, не само жените.
ПМ: Трябват ни нови примери за подражание за това как да го постигнем.
Как да бъдем приятелки,
как да гледаме на силата си по нови начини,
като потребителки,
като гражданки на света
и това е което прави Джейн и Лили
примери за подражание за това как жените могат да са приятелки
много дълго време
и дори и ако понякога мислят различно.
Благодаря ви.
Благодаря и на двете ви.
(Аплодисменти)
ДФ: Благодаря.
ЛТ: Благодаря.
ДФ: Благодаря.
(Аплодисменти)